38. ΒΑΣΙΛΙΚΟΝ ΔΙΑΤΑΓΜΑ της 24 Ιαν./21 Φεβρ. 1959 Περί καθορισμού ανωτάτου ορίου ηλικίας των διοριζομένων εις θέσεις επί βαθμώ 3ω-1ω των Εμπορικών και Βιομηχανικών Επιμελητηρίων, των Επαγγελματικών και Βιοτεχνικών τοιούτων και των Χρηματιστηρίων Εμπορευμάτων. Έχοντες υπ’ όψιν: α)τας διατάξεις της παρ. 1 του άρθρ. 16 του Νόμ. 1811/1951 «περί κώδικος καταστάσεως των δημοσίων διοικητικών υπαλλήλων», β)τας διατάξεις της παρ. 2 του άρθρ. 1 και της παρ. 1 του άρθρ. 7 του από 23/31.12.1955 Β.Δ/τος «περί εφαρμογής του υπαλληλικού κώδικος επί των υπαλλήλων των Νομικών Προσώπων Δημοσίου Δικαίου», γ)την υπ’ αριθ. 833/1958 σύμφωνον γνωμοδότησιν του Α.Σ.Δ.Υ ., δ)την υπ’ αριθ. 587/1958 γνωμοδότησιν του Συμβουλίου της Επικρατείας, προτάσει του Ημετέρου επί του Εμπορίου Υπουργού απεφασίσαμεν και διατάσσομεν: Άρθρον μόνον.-Ανώτατον όριον ηλικίας των διοριζομένων εις θέσεις επί βαθμώ 3ω-1ω των Εμπορικών και Βιομηχανικών Επιμελητηρίων, των Επαγγελματικών και Βιοτεχνικών τοιούτων και των Χρηματιστηρίων Εμπορευμάτων, ορίζεται το 45ον έτος. Εις τον Ημέτερον επί του Εμπορίου Υπουργόν ανατίθεμεν την δημοσίευσιν και εκτέλεσιν του παρόντος. 